Ιωσηφίνα Δήμα-Τσίλερ

Η Ιωσηφίνα Δήμα-Τσίλερ (1885-1965) ήταν Ελληνογερμανίδα ζωγράφος.

 Βιογραφία 
Η Ιωσηφίνα Δήμα-Τσίλερ γεννήθηκε στον Πειραιά το 1885. Υπήρξε κόρη του Ερνέστου Τσίλλερ και της Ελληνίδας πιανίστριας Σ. Δούδου και σύζυγος του ζωγράφου και αγιογράφου Δημήτρη Δήμα. Σπούδασε μουσική στη Βιέννη, στη Δρέσδη και στην Ανώτατη Σχολή Καλών Τεχνών κοντά στον Γιώργο Ιακωβίδη. Έχει πραγματοποιήσει εκθέσεις ατομικές και συμμετείχε και σε ομαδικές.Στέλιος Λυδάκης, Οι Έλληνες ζωγράφοι-λεξικό των ελλήνων ζωγράφων και χαρακτών, εκδ.Μέλισσα, 1976, σελ.102

 Το καλλιτεχνικό της έργο-τεχνοτροπία 
Ένα σημαντικό μέρος του έργου της αποτελούν προσωπογραφίες και τοπιογραφίες αλλά και εσωτερικά και σκηνές από την καθημερινή ζωή.

Η τεχνοτροπία των έργων κινείται στα πλαίσια του ιμπρεσιονισμού.

Έργα της σήμερα βρίσκονται στη Συλλογή Κουτλίδη, στις Δημοτικές πινακοθήκες Αθήνας και Πειραιά και στο Υπουργείο Παιδείας.

 Παραπομπές 

 Πηγές 
 Στέλιος Λυδάκης, Οι Έλληνες ζωγράφοι-λεξικό των ελλήνων ζωγράφων και χαρακτών, εκδ.Μέλισσα, 1976, σελ.102


 Εξωτερικοί σύνδεσμοι 
Δήμα-Τσίλλερ Ιωσηφίνα (1885 - 1965) Τραμπάλλα  

Κατηγορία:Έλληνες γερμανικής καταγωγής
Κατηγορία:Έλληνες ζωγράφοι του 19ου αιώνα
Κατηγορία:Ελληνίδες ζωγράφοι